id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id id id id id id ms ms id ms ms id id id ms ms ms id id id id id ms id ms ms ms id ms ms ms id ms id ms ms ms id ms id ms ms id ms ms id id id ms ms ms id ms en id id ms ms id eo id ms tr de en ms ms en en en en en id ms id id id en id id jv ms id id it es id id en id ms ms ms ms ms ms
Ciri Ciri Penyakit Kardiovaskular: Jangan Percaya Dengan 7 Mitos Ini!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Mitos Lazim Mengenai Sakit Jantung, Betul Ke Orang Rajin Bersenam Terselamat?
Ditulis oleh Fatin Zahra Disemak pada 21/06/2022
Disemak secara perubatan oleh Dr. Joseph Tan
“Sakit jantung penyakit orang lelaki” atau “Saya masih muda untuk menghidap penyakit jantung” – Jika anda pernah dengar ayat-ayat berikut, anda tidak keseorangan. Jika ditanya, masih ramai yang tidak tahu mengenai ciri ciri penyakit kardiovaskular.
Malah, dalam kalangan masyarakat kita, wujudnya terlalu banyak salah faham mengenai penyakit jantung.
Masih ramai yang tidak tahu bahawa penyakit kardiovaskular boleh berlaku kepada sesiapa sahaja tanpa mengira umur atau jantina. Salah faham ini jika dibiarkan membarah boleh mendatangkan bahaya kepada kesihatan jantung kita.
Dengan mengasingkan antara fakta dan auta, kita boleh menjadi lebih cakna mengenai penyakit jantung serta ciri ciri penyakit kardiovaskular.
Kita juga dapat menjaga kesihatan diri dengan lebih baik setelah mengetahui hakikat sebenar mengenai sakit jantung.
Dalam artikel kali ini, kami akan membincangkan lebih lanjut mengenai ciri-ciri bagi penyakit kardiovaskular serta mitos yang sering diperkatakan umum.
Nak tahu lebih lanjut mengenai mitos dan ciri-ciri bagi penyakit kardiovaskular? Jom, teruskan pembacaan anda!
Untuk mendapatkan lebih banyak info tentang Kesihatan Jantung, sila dapatkannya di sini.
7 mitos utama mengenai sakit jantung
Di bawah, kami senaraikan 7 mitos utama mengenai penyakit kardiovaskular yang sering dianggap benar.
Pada masa yang sama, kami akan terangkan juga mengenai ciri ciri penyakit kardiovaskular supaya anda boleh mengenali tanda-tandanya.
Mitos 1: Sakit jantung merupakan penyakit orang lelaki
Sebenarnya, sakit jantung boleh berlaku kepada sesiapa sahaja, tidak kiralah lelaki atau wanita.
Malah, hampir 2 kali ganda wanita meninggal dunia disebabkan penyakit jantung koronari berbanding kanser payudara.
Oleh sebab itu, wanita perlu lebih berhati-hati mengenai serangan jantung. Malah, ciri ciri penyakit kardiovaskular dalam kalangan wanita juga lebih sukar untuk dikesan.
Sebab itulah, ramai wanita yang tidak sedar mereka mengalami sakit jantung. Selalunya, mereka hanya sedar mengenainya ketika semuanya sudah terlambat.
Mitos 2: Saya masih muda dan sakit jantung hanya untuk orang tua
1 dalam 3 penghidap sakit jantung adalah orang yang berusia 30 tahun ke atas, namun bukan semuanya adalah warga emas.
Plak boleh terbentuk di dalam saluran jantung seawal remaja jika anda mengamalkan gaya hidup yang tidak sihat.
Lama-kelamaan, plak ini akan membuatkan arteri menjadi tersumbat lalu menyebabkan sakit jantung.
Kini, orang muda juga tidak terlepas daripada penyakit kardiovaskular. Tambah lagi, penyakit lain yang boleh meningkatkan risiko sakit jantung seperti diabetes dan obesiti semakin lazim berlaku pada zaman ini walaupun dalam kalangan orang muda.
Tua bukanlah salah satu ciri-ciri bagi penyakit kardiovaskular. Penyakit ini boleh berlaku kepada sesiapa sahaja tanpa sebarang amaran!
Mitos 3: Saya tidak mempunyai sebarang simptom atau ciri ciri penyakit kardiovaskular
64% wanita yang meninggal dunia secara tiba-tiba disebabkan penyakit jantung koronari tidak mengalami sebarang simptom.
Disebabkan wanita dan lelaki seringkali mengalami simptom yang berbeza, jadi wujudnya salah faham mengenai sakit jantung lebih-lebih lagi apabila wanita mengalami simptom yang ‘senyap’ dan sukar dikesan.
Serangan jantung bukanlah seperti apa yang kita selalu lihat di kaca televisyen.
Antara ciri ciri penyakit kardiovaskular yang sedikit berbeza ialah rasa hendak pitam, pengsan, sakit di bahagian rahang atau atas abdomen serta keletihan yang amat sangat.
Tanda Sakit Jantung Wanita Dan Lelaki Berbeza! Ini 3 Simptom Yang Perlu Diperhatikan
Takut Terkena Sakit Jantung? Lebih Baik Cegah Sebelum Terlambat! Ikuti 7 Tip Mudah Ini
Mitos 4: Saya mempunyai sakit jantung, jadi saya tidak boleh kerap bergerak
Kurang bergerak dan tidak aktif merupakan sesuatu yang bahaya kepada pesakit jantung.
Malah, ia boleh menyebabkan pembentukan darah beku di kawasan kaki. Kesihatan penghidap penyakit jantung juga akan menjadi semakin teruk.
Sebab itulah, penghidap penyakit jantung perlu bersenam. Walau bagaimanapun, pastikan anda berhubung dengan doktor terlebih dahulu. Dapatkan nasihat pakar sebelum memulakan apa-apa senaman.
Aktiviti fizikal dapat menguatkan otot pada kawasan jantung, melancarkan peredaran darah dan meningkatkan kesihatan pesakit secara am.
Mitos 5: Orang yang selalu bersenam tidak akan mengalami sakit jantung
Anda masih boleh mengalami serangan jantung walaupun sering bersenam. Buktinya, ramai orang muda yang mengalami sakit jantung ketika bermain futsal atau berlari.
Bukan itu sahaja, anda juga boleh mempunyai badan yang kurus dan langsing, namun masih terdedah dengan penyakit kardiovaskular. Salah satu punca sakit jantung dalam kalangan mereka yang berbadan kurus ialah kolesterol yang tinggi.
Namun, ada juga faktor lain yang memainkan peranan. Sebagai contoh, faktor genetik dan usia juga boleh menyebabkan risiko anda untuk menghidap sakit jantung meningkat.
Berbadan gempal dan sudah lanjut usia bukanlah ciri ciri penyakit kardiovaskular. Semua orang boleh mengalaminya, tidak kira usia atau bentuk badan.
Mitos 6: Boleh makan vitamin untuk kurangkan risiko penyakit jantung
Ada banyak jenis vitamin yang boleh mengurangkan risiko penyakit kardiovaskular seperti vitamin C, E dan beta karotena. Walau bagaimanapun, masih belum ada kajian yang dapat membuktikan keberkesanannya.
Malah, menurut American Heart Association, pengambilan suplemen juga mungkin tidak dapat membantu mengurangkan risiko penyakit jantung kerana masih belum ada bukti saintifik yang cukup untuk menyokongnya.
Lebih baik jika anda mengamalkan pengambilan buah-buahan dan sayur-sayuran segar. Makanan ini juga dapat membekalkan anda dengan semua vitamin dan mineral yang diperlukan oleh badan.
Mitos 7: Ahli keluarga saya menghidap penyakit jantung, jadi saya tidak boleh lari daripadanya
Benar, risiko penyakit jantung akan meningkat jika anda mempunyai ahli keluarga dengan penyakit yang sama.
Walau bagaimanapun, ada banyak perkara yang boleh anda lakukan untuk mengurangkan risiko tersebut.
Makan secara sihat, pastikan berat badan normal, selalu bersenam dan jangan merokok adalah antara langkah yang boleh dilakukan untuk mengelakkan sakit jantung.
Pastikan anda lebih peka mengenai ciri ciri penyakit kardiovaskular supaya mudah untuk anda mendapatkan rawatan awal.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
10 myths about heart disease. https://www.health.harvard.edu/heart-health/10-myths-about-heart-disease. Accessed on April 7, 2022.
7 most common heart disease myths. https://www.bhf.org.uk/informationsupport/heart-matters-magazine/medical/7-most-common-heart-disease-myths. Accessed on April 7, 2022.
About Heart Disease. https://www.cdc.gov/heartdisease/about.htm. Accessed on April 7, 2022.
Common Myths About Heart Disease. https://www.goredforwomen.org/en/about-heart-disease-in-women/facts/common-myths-about-heart-disease. Accessed on April 7, 2022.
Top 10 Myths About Cardiovascular Disease. https://www.heart.org/en/health-topics/consumer-healthcare/what-is-cardiovascular-disease/top-10-myths-about-cardiovascular-disease. Accessed on April 7, 2022.
Tukar Daging Kepada Kacang Dalam Diet, Kurangkan 14% Risiko Sakit Jantung! - Kajian
12 Cara Ini Dapat Turunkan Lemak Trigliserida, Jika Tidak Boleh Kena Sakit Jantung!
Ditulis oleh Fatin Zahra Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.